ob nedeljah in drugih praznikih z družino odpravi na deželo. Njegov delodajalec je gospodarski direktor pri grofu Frießu. Tudi Weber je videti dobro. Za Kollerja pa je bil skrajni čas, da je dobil več dela, saj je brezdelje že začelo kazati svoj škodljivi vpliv. Matematiko je opravil z <i>eminentia,</i> spričevala iz naravoslovja pa nisem videl. Nekoč sem ga očetovsko posvaril in upam, da bo sedaj vse dobro. Kaj pravi Vodnik na <u>Primičev</u> članek v <i>Dunajskem časopisu,</i> kjer ta vse Slovane naproša, da s prispevki sodelujejo pri nameravani izdaji <i>Nemško-slovenskega slovarja.</i> <i>Ergo hic praeveniet <u>rectorem lycei!</u> </i> Prav se mu godi. Napoved v graškem časopisu je po <u>mojem</u> okusu. Primic piše v nemščini precej <u>všečno,</u> le ko govori ali piše po krajnsko, hlasta po neumnih in <u>neprimernih</u> puhlicah kot Marko I in Marko II. Morda mi bo le uspelo, da ga tega odvadim! Med Štajerci pa je vedno <u> <i>abbas</i>.</u>
<p>Oče Tammerburg še vedno pričakuje Vaš ugodni odgovor! Ali naj teh 60 florintov vendarle porabi? O tem bi nam lahko poročal Vincenc. Ko bi le lahko kmalu v kakšnem udobnem stanovanju užival vsa ta postranska zadovoljstva! Potem bi tudi <u>Wernerja</u> prijel za besedo zaradi prispevkov! Dal bi si narediti omare, kot jih ima Vaša milost; zgoraj za <u>knjige,</u> spodaj za <u>minerale!</u> <i>Quod differtur, non aufertur.</i> Tako malo kot študij orientalskih jezikov, ki sem ga moral prekiniti zaradi bolehnega učitelja.
</p><p>Večni dolžnik Vaše milosti,
</p><p>Kopitar l. r.
</p><p>P. S. To so prve vrstice, ki jih pišem po treh tednih ciganskega življenja. Jutri Dobrovskemu.
</p>
P. S. 2 V drugem zvezku Schlözerjeve korespondence je latinsko pismo <u>Büttnerju</u> o slovanskih pisavah itd., v katerem daje <u>nevede</u> prednost moji hipotezi o delitvi Hrvatov. Baronu Shishki iz Zagreba sem na priporočilo Bonazze predstavil dvorno knjižnico itd.
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-06-13
<a rel="nofollow" class="external free" href="http://nl.ijs.si/e-zrc/zois/html/MP40.html">http://nl.ijs.si/e-zrc/zois/html/MP40.html</a>